[{"text_idx": "#000003", "text": "Dechreuodd rhaglen 2017 \u2018All Afloat\u2019 yng Ngogledd Cymru, gyda mwy na 100 o bobl ifanc yn mynychu tri diwrnod blasu hwylio cychod."}, {"text_idx": "#000004", "text": "Cynhaliwyd y dyddiau blasu hwylio cychod yng Nghanolfan \u2018Colwyn Bay Watersport\u2019, wedi eu cynllunio i roi hwyl i bobl ifanc a chyflwyniad diogel i hwylio a gweithgareddau dwr a thraeth. Roedd hwn yn gyfle nad oedden nhw erioed wedi ei gael o\u2019r blaen, er iddyn nhw fyw ger y mo\u0302r!"}, {"text_idx": "#000006", "text": "Yn dilyn y lansiad hynod llwyddiannus hwn yng Ngogledd Cymru, teithiodd 14 o bobl ifanc o raglen \u2018All Afloat\u2019 i w\u0302yl penwythnos \u2018RYA OnBoard\u2019 yn Y Bala yn nechrau Medi. Aeth 3 unigolyn ymlaen i ymuno a\u0302\u2019r Uned Cadetiaid Mo\u0302r lleol, ac mae\u2019r clwb hwylio wedi noddi aelodaeth unigolyn ifanc arall. Ac yn olaf, gwahoddwyd 20 o\u2019r rhai fu\u2019n rhan o\u2019r cynllun \u2018All Afloat\u2019 i benwythnos preswyl i Ganolfan Awyr Agored Cenedlaethol Plas Menai."}, {"text_idx": "#000007", "text": "Cynhaliwyd rhaglen \u2018All Afloat\u2019 mewn dau leoliad yn Ne Cymru, gyda phob lleoliad yn cynnig cyfle i wahanol grwpiau i roi cynnig ar hwylio a gweithgareddau cychod gyda\u2019r nos ac yna yn ystod y gwyliau haf."}, {"text_idx": "#000008", "text": "Bu 23 o bobl ifanc yn cymryd rhan mewn sesiynau blasu hwylio yn Abertawe. Ar o\u0302l briffio ar y lan, aeth yr ieuenctid allan ar y dwr i roi cynnig ar hwylio. Cafodd pob unigolyn ifanc gyfle o \u201creid hwyliog\u201d, gyda hyfforddwr RYA mewn cwch dau berson. Ar o\u0302l derbyn adborth gwych, fe gawson ni raddfeydd cadw ardderchog ar o\u0302l y sesiynau blasu, gyda 16 o\u2019r 23 yn mynegi diddordeb i barhau i hwylio! Wnaethon ni droi\u2019r \u2018mynegi diddordeb\u2019 i fod yn \u2018cymryd rhan\u2019 wrth i\u2019r cyfan o\u2019r 16 fynychu\u2019r sesiynau dysgu hwylio ar nos Wener, gyda phob un yn gweithio tuag at ennill tystysgrif cam 2 Cynllun Hwylio Ieuenctid RYA."}, {"text_idx": "#000009", "text": "Teithiodd 7 o\u2019r ieuenctid fu yn y nosweithiau dysgu hwylio i gystadlu yn y regata Acorn a\u2019r w\u0302yl \u2018OnBoard\u2019 yn Llan-gors!"}, {"text_idx": "#000010", "text": "Mynychodd 48 o bobl ifanc o grwpiau ieuenctid ac ysgolion cynradd ar hyd a lled Caerdydd y 4 rhan o\u2019r sesiynau blasu yng Nghanolfan Channel View, Caerdydd. Bu pob grw\u0302p yn cymryd rhan mewn 3 sesiwn gyda\u2019r nos. Yn y sesiynau hyn roedd cyfle i\u2019r bobl ifanc gael eu profiad cyntaf o hwylio mewn dingis Hansa/Access. O\u2019r sesiynau blasu hyn, mynychodd 12 sesiynau dysgu hwylio dilynol yng nghanolfan hwylio Caerdydd. Bu\u2019r 12 unigolyn ifanc yn gweithio tuag at ennill tystysgrif cam 1 Cynllun Hwylio Ieuenctid RYA."}, {"text_idx": "#000011", "text": "Yn ogystal a\u0302\u2019r sesiynau dysgu hwylio dros yr haf, fe gawson nhw hefyd gyfle i drafod cychod ce\u0302l a bu 4 o bobl ifanc yn cymryd rhan mewn sesiynau cychod ce\u0302l, a phob un o\u2019r pedwar yn dweud eu bod nhw\u2019n ei argymell i eraill!"}, {"text_idx": "#000012", "text": "Cynhaliwyd rhaglen beilot \u2018All Afloat\u2019 mewn 3 lleoliad yng Ngorllewin Cymru gan gynnig cyfle i rai gael profiad o hwylio, hwylfyrddio, bwrdd-badlo a cheufadu."}, {"text_idx": "#000015", "text": "Yn ychwanegol, mynychodd 10 o bobl ifanc gwrs cam 1 Cynllun Hwylio Dingi RYA oedd wedi\u2019i drefnu gan bartneriaeth datblygu chwaraeon lleol. Unwaith eto, cafodd y sesiynau hyn groeso mawr. Gyda help hyfforddwyr lleol i\u2019w addysgu drwy\u2019r cwrs rasio, aeth nifer o\u2019r rhai gymerodd ran ymlaen i gystadlu ar y Gylchdaith Rasio Ieuenctid ymhlith y Clybiau."}, {"text_idx": "#000016", "text": "Mynychodd 6 o bobl ifanc o Ysgol Fenton gwrs cam 1 Cynllun Hwylio Ieuenctid RYA ac wedi hynny ymunodd 6 ohonyn nhw a\u0302 Chlwb Hwylio Dale. Aeth pob un ymlaen i fynychu\u2019n rheolaidd y sesiynau gyda\u2019r nos am 12 wythnos, gan fynd ymlaen i ennill tystysgrifau cam 2 Cynllun Hwylio Ieuenctid RYA."}, {"text_idx": "#000017", "text": "Teithiodd 5 o bobl ifanc o\u2019r cwrs cam 1 i\u2019r regata diwedd tymor Acorn a\u2019r w\u0302yl \u2018OnBoard\u2019 yn Llan-gors. Trodd un unigolyn ifanc at hwylfyrddio, gan ennill gwobr arall am ennill."}, {"text_idx": "#000018", "text": "Gan gofio\u2019r pellter i Lan-gors, trefnodd Gorllewin Cymru ddigwyddiad gw\u0302yl ranbarthol \u2018AllAfloat\u2019 hynod lwyddiannus yn Awst gyda 27 o hwylwyr newydd o\u2019r rhanbarth yn ei fynychu."}, {"text_idx": "#000019", "text": "O\u2019r sesiynau cychwynnol, aeth 2 hwyliwr ymlaen i\u2019r llwyfan mawr a mynychu Pencampwriaethau Rhanbarth Cymru RYA 2017 yn Abergwaun, oedd yn ddigwyddiad llwybr perfformiad, sy\u2019n ffurfio rhan o drefn dewis sgwadiau Cymru a\u2019r ti\u0302m Cenedlaethol."}, {"text_idx": "#000020", "text": "Mae un hwylwraig wedi ei noddi i hwylio mewn rhaglen aeaf wedi ei threfnu gan PPSA. Mae hi\u2019n dod ymlaen yn dda a chyn hir bydd yn cael ei ardystio ar gyfer \u201chwylio a\u0302 sbinacr\u201d."}, {"text_idx": "#000022", "text": "Ym Mae Ceredigion, bu 22 o bobl ifanc o ysgol gynradd Ceinewydd yn cymryd rhan mewn aml-weithgaredd ar y dwr. Cafodd y bobl ifanc gyfle i roi cynnig bwrdd badlo, hwylfyrddio, ceufadu a hwylio."}, {"text_idx": "#000023", "text": "O\u2019r grw\u0302p hwn, bu 12 o bobl ifanc yn cymryd rhan i ennill tystysgrif cam 1 Cynllun Hwylio Ieuenctid RYA. Yn dilyn hyn, aeth 11 ymlaen i gwblhau eu cymhwyster cam 2. Doedd hynny ddim yn ddigon, aeth 8 o\u2019r bobl ifanc ymlaen i fynychu dwy sesiwn hyfforddi rasio. Bu 3 o\u2019r bobl ifanc yn cymryd rhan yn y sesiwn cyntaf, a 5 arall yn mynychu\u2019r ail sesiwn."}, {"text_idx": "#000024", "text": "Fe wnaeth 3 o\u2019r bobl ifanc hyn gystadlu yn y 2 olaf o\u2019r gyfres o 4 Sadwrn oedd yn cael eu rhedeg gan glwb hwylio Ceinewydd ac yn agored i oedolion a phlant. Roedden ni\u2019n hynod falch o weld cystal roedden nhw\u2019n arddangos y sgiliau roedden nhw wedi eu dysgu yn ystod camau 1 a 2 RYA a\u2019r sesiynau sgiliau rasio a chadw lan a\u0302\u2019r oedolion yn y 2 ras 45 munud!"}, {"text_idx": "#000025", "text": "Support All Afloat on AmazonSmile"}]